b'\n_START_ARTICLE_\nHMS Richmond (F239)\n_START_SECTION_\nZgodovina\n_START_PARAGRAPH_\nFregata je bila splovljena 6. aprila 1993 in je bila tako zadnja ladja, ki je bila zgrajena v ladjedelnici Swan Hunter Shipbuilders._NEWLINE_Prva misija za ladjo se je za\xc4\x8dela 1997, ko je bila napotena na Bli\xc5\xbenji vzhod kot del Ocean Wave 97 Task Group. Obiskala je \xc5\xa1tevilna pristani\xc5\xa1\xc4\x8da; med njimi je bil poseben obisk Vladivostoka, saj je bila prva HMS, ki je obiskala to rusko pristani\xc5\xa1\xc4\x8de po ve\xc4\x8d kot 100 letih. Tega leta je tudi pospremila HMY Britannio na njeni zadnji plovbi, preden je bila vzeta iz uporabe._NEWLINE_1998 je Richmond sodelovala v dveh pomembnih NATOvih pomorskih vajah; nato je priplula v New York, kjer je sodelovala v tednu Vojne mornarice ZDA. Nasledje leto je bila poslana na Ju\xc5\xbeni Atlantik kot del Atlantic Patrol Task (South). Pozneje je bila napotena na obse\xc5\xbeno vzdr\xc5\xbeevalnje in se je vrnila v aktivno uporabo \xc5\xa1ele 2000. 2001 se je pridru\xc5\xbeila mednarodnemu NATO eskadronu Standing Naval Force Mediterranean. 2002 je prispela na karibe, kjer je opravljale prijateljske obiske in izvajala usposabljanje posadke._NEWLINE_2003 je bila pod poveljstvom kapitana Wayna Kebla poslana v Perzijski zaliv, kjer je zamenjala HMS Cardiff (D108) v opravljanju Armilla Patrol. Tja je prispela malo pred za\xc4\x8detkom ira\xc5\xa1ke vojne (2003). Takrat je skupaj z HMS Chatham (F87), HMS Marlborough (F233) in HMAS Anzac izvajala pomorsko topni\xc5\xa1ko podporo med amfibicijskim napadom na polotok Al Faw, ki so ga izvedli kraljevi marinci. Avgusta istega leta je zaplula proti domu._NEWLINE_2004 je izvajala humanitarne in podporne akcije na Karibih, ko sta jih zadela hurikana Frances in Ivan. Po zadnjem hurikanu je bila nekaj ur celo sredi\xc5\xa1\xc4\x8de Grenade, saj se je na njen krov preselil grenadski predsednik vlade Keith Mitchell, saj je bila ve\xc4\x8dina vladnih poslopij uni\xc4\x8denih.'